கேள்வி: கோலக் நாத் வழக்கு - வரலாறு என்பது என்ன?
பதில்: இந்தியாவின் பஞ்சாப், இந்தியா மாநிலத்தின் ஜலந்தர் நகரத்தில் வாழும் கோலக்நாத் மற்றும் ஹென்றி வில்லியம் ஆகிய சகோதர்களின் 500 ஏக்கர் பண்ணை நிலத்தில், 30 ஏக்கர் நிலம் போக எஞ்சிய 470 ஏக்கர் உபரி நிலத்தை, பஞ்சாப் நிலச்சீர்திருத்தச் சட்டத்தின் கீழ், 1953-ஆம் ஆண்டில் பஞ்சாப் மாநில அரசு கையகப்படுத்தியது. பஞ்சாப் அரசின் இச்செயலுக்கு எதிராக கோலக்நாத் குடும்பத்தினர் பஞ்சாப் உயர் நீதிமன்றத்தில் வழக்கு தொடுத்தது. இறுதியாக இவ்வழக்கு 1965-இல் இந்திய உச்ச நீதிமன்றம் மேல்முறையீட்டிற்கு வந்தது. இவ்வழக்கில், கோலக்நாத் இந்திய அரசியலமைப்பு சட்டப் பிரிவு 32-ஐ மேற்கோள் காட்டி, அரசியலமைப்பு சட்டம் இந்திய குடிமக்களுக்கு கொடுத்துள்ள அடிப்படை உரிமைகளுக்கு எதிராக சட்டம் இயற்ற நாடாளுமன்றத்திற்கு அதிகாரம் இல்லை. மேலும் அதனையும் மீறி கொண்டுவந்த சட்டத்தை 9-வது அட்டவணையில் சேர்த்தால் அதுவும் செல்லுபடியாகாது என்றும், பஞ்சாப் அரசு நிலச்சீர்திருத்தச் சட்டத்தின் கீழ் தனது விளைநிலங்களை கையகப்படுத்தியதற்கு அதிகாரம் இல்லை என்றும், மீண்டும் தனது 500 ஏக்கர் பஞ்சாப் அரசு தனக்கு திருப்பி வழங்க வேண்டியும், பஞ்சாப் அரசின் இச்சட்டத்தை நீக்கவும் இந்திய உச்ச நீதிமன்றத்தில் மனு தாக்கல் செய்தார். கோலக்நாத் தனது மனுவில் அரசியல் சட்டப் பிரிவுகள் 19(1)(f) மற்றும் 19(1)(g)) சட்டப்பிரிவு 14-ஐ மேற்கோள் காட்டினார். இந்திய அரசியலமைப்பு தனது குடிமக்களுக்கு வழங்கிய சொத்துரிமை உள்ளிட்ட அடிப்படை உரிமைகளை, சட்டம் மூலம் பறிப்பதற்கு இந்திய நாடாளுமன்றத்திற்கு அதிகாரம் இல்லை என 1967-இல் இந்திய உச்ச் நீதிமன்றம் தீர்ப்பு வழங்கியது.